title: Komission täytäntöönpanoasetus (EU) 2017/2001, annettu 8 päivänä marraskuuta 2017, propan-1-olin hyväksymisestä vanhana tehoaineena käytettäväksi biosidivalmisteissa valmisteryhmissä 1, 2 ja 4 (ETA:n kannalta merkityksellinen teksti. )

text:
               9.11.2017

               FI

               Euroopan unionin virallinen lehti

               L 290/1

         KOMISSION TÄYTÄNTÖÖNPANOASETUS (EU) 2017/2001,
   annettu 8 päivänä marraskuuta 2017,
   propan-1-olin hyväksymisestä vanhana tehoaineena käytettäväksi biosidivalmisteissa valmisteryhmissä 1, 2 ja 4
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luetteloon kuuluu propan-1-oli.

               (2)

               Propan-1-olia on arvioitu sitä silmällä pitäen, voidaanko sitä käyttää valmisteissa, jotka kuuluvat asetuksen (EU) N:o 528/2012 liitteessä V kuvattuihin valmisteryhmään 1 (Ihmisen hygienia), valmisteryhmään 2 (Desinfiointiaineet ja levämyrkyt, joita ei ole tarkoitettu käytettäviksi suoraan ihmisillä tai eläimillä) ja valmisteryhmään 4 (Desinfiointiaineet tiloihin, joissa on elintarvikkeita tai rehuja).

               (3)

               Saksa, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomukset sekä suosituksensa 18 päivänä heinäkuuta 2016.

               (4)

               Biosidivalmistekomitea valmisteli 27 päivänä huhtikuuta 2017 Euroopan kemikaaliviraston lausunnot delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (5)

               Kyseisten lausuntojen mukaan valmisteryhmiin 1, 2 ja 4 kuuluvien biosidivalmisteiden, jotka sisältävät propan-1-olia, voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt vaatimukset edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

               (6)

               Siksi on aiheellista hyväksyä propan-1-olin käyttö valmisteryhmiin 1, 2 ja 4 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

               (7)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (8)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään propan-1-oli käytettäväksi tehoaineena biosidivalmisteissa valmisteryhmissä 1, 2 ja 4 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      LIITE

                  Nimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  Propan-1-oli

                  IUPAC-nimi:
                  Propan-1-oli
                  EY-numero: 200-746-9
                  CAS-numero: 71-23-8

                  ≥ 995 g/kg

                  1. toukokuuta 2019

                  30. huhtikuuta 2029

                  1

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota ammattikäyttäjiin.

                  2

                  Biosidivalmisteiden lupien on täytettävä seuraavat edellytykset:
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                  4

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota ammattikäyttäjiin.

                              3)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

         (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

         (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

         (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1


title: Neuvoston täytäntöönpanoasetus (EU) 2017/2064, annettu 13 päivänä marraskuuta 2017, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2017/1420 muuttamisesta

text:
               14.11.2017

               FI

               Euroopan unionin virallinen lehti

               L 295/38

         NEUVOSTON TÄYTÄNTÖÖNPANOASETUS (EU) 2017/2064,
   annettu 13 päivänä marraskuuta 2017,
   tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2017/1420 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001 (1) ja erityisesti sen 2 artiklan 3 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 4 päivänä elokuuta 2017 asetuksen (EY) N:o 2580/2001 2 artiklan 3 kohdan täytäntöönpanosta annetun täytäntöönpanoasetuksen (EU) 2017/1420 (2), jossa vahvistetaan ajan tasalla oleva luettelo henkilöistä, ryhmistä ja yhteisöistä, joihin sovelletaan asetusta (EY) N:o 2580/2001, jäljempänä ’luettelo’.

               (2)

               Neuvosto on katsonut, ettei enää ole perusteita pitää yhtä yhteisöä luettelossa.

               (3)

               Luettelo olisi näin ollen saatettava ajan tasalle,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 2580/2001 2 artiklan 3 kohdassa tarkoitettu luettelo tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2017.

            Ne uvoston puolesta

            Puheenjohtaja

         F. MOGHERINI

      (1)  EYVL L 344, 28.12.2001, s. 70.

      (2)  Neuvoston täytäntöönpanoasetus (EU) 2017/1420, annettu 4 päivänä elokuuta 2017, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2017/150 kumoamisesta (EUVL L 204, 5.8.2017, s. 3).

      LIITE
      Poistetaan seuraava yhteisö asetuksen (EY) N:o 2580/2001 2 artiklan 3 kohdassa tarkoitetusta luettelosta:
      II   RYHMÄT JA YHTEISÖT

                     ”18.

                     ”Fuerzas armadas revolucionarias de Colombia” – ”FARC” (”Kolumbian vallankumoukselliset asevoimat”).”


title: Komission täytäntöönpanoasetus (EU) 2017/2068, annettu 13 päivänä marraskuuta 2017, kaliumsorbaatin jättämisestä hyväksymättä perusaineeksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti. )

text:
               14.11.2017

               FI

               Euroopan unionin virallinen lehti

               L 295/49

         KOMISSION TÄYTÄNTÖÖNPANOASETUS (EU) 2017/2068,
   annettu 13 päivänä marraskuuta 2017,
   kaliumsorbaatin jättämisestä hyväksymättä perusaineeksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY (1) kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 ja erityisesti sen 23 artiklan 5 kohdan yhdessä sen 13 artiklan 2 kohdan kanssa,
   sekä katsoo seuraavaa:

               (1)

               Komissio vastaanotti 9 päivänä lokakuuta 2015 asetuksen (EY) N:o 1107/2009 23 artiklan 3 kohdan mukaisesti esitetyn hakemuksen yritykseltä Decco Iberica Post Cosecha S.A.U kaliumsorbaatin hyväksymisestä perusaineeksi. Komissio vastaanotti päivitetyn hakemuksen 14 päivänä heinäkuuta 2016. Hakemuksen mukana toimitettiin asetuksen (EY) N:o 1107/2009 23 artiklan 3 kohdan toisen alakohdan mukaisesti vaaditut tiedot.

               (2)

               Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen toimitti komissiolle kaliumsorbaattia koskevan teknisen raportin 12 päivänä toukokuuta 2017 (2). Komissio esitti pysyvälle kasvi-, eläin-, elintarvike- ja rehukomitealle 20 päivänä heinäkuuta 2017 tarkastelukertomuksen (3) ja tämän kaliumsorbaattia koskevan hyväksymättä jättämisestä annettavan asetuksen luonnoksen ja sai ne valmiiksi komitean 6 päivänä lokakuuta 2017 pidettyä kokousta varten.

               (3)

               Hakijan toimittama asiakirja-aineisto osoittaa, että kaliumsorbaatti täyttää Euroopan parlamentin ja neuvoston asetuksen (EY) N:o 178/2002 2 artiklassa (4) määritellyt elintarvikkeen kriteerit.

               (4)

               Elintarviketurvallisuusviranomaisen teknisessä raportissa yksilöitiin erityisiä huolenaiheita, jotka liittyvät altistumiseen kaliumsorbaatille erityisesti torjunta-aineena käytöstä johtuvien jäämien takia. Elintarviketurvallisuusviranomainen totesi, että jäämistä annetut tiedot olivat hyvin vähäisiä, eikä sen vuoksi voinut suorittaa luotettavaa kuluttajiin kohdistuvien riskien arviointia. Kaliumsorbaatin toistaiseksi voimassa olevan hyväksyttävän päiväsaannin ylittymistä ei voida sulkea pois, kun kuluttajien altistuminen kaliumsorbaatin torjunta-aineena käytöstä johtuville jäämille lisääntyy.

               (5)

               Komissio pyysi hakijaa toimittamaan huomautuksensa elintarviketurvallisuusviranomaisen teknisestä raportista ja tarkastelukertomusluonnoksesta. Hakija ei toimittanut huomautuksia.

               (6)

               Näin ollen, kuten komission tarkastelukertomuksessa todetaan, ei ole voitu vahvistaa, että asetuksen (EY) N:o 1107/2009 23 artiklassa säädetyt vaatimukset täyttyvät. Sen vuoksi on aiheellista jättää kaliumsorbaatti hyväksymättä perusaineena.

               (7)

               Tällä asetuksella ei rajoiteta mahdollisuutta esittää uusi hakemus kaliumsorbaatin hyväksymisestä perusaineeksi asetuksen (EY) N:o 1107/2009 23 artiklan 3 kohdan mukaisesti.

               (8)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Ainetta kaliumsorbaatti ei hyväksytä perusaineeksi.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  EFSA (Euroopan elintarviketurvallisuusviranomainen), 2017. Technical report on the outcome of the consultation with Member States and EFSA on the basic substance application for potassium sorbate for use in plant protection as fungicide on citrus, stone and pome fruits. EFSA supporting publication 2017:EN-1232. 53 s. doi:10.2903/sp.efsa.2017.EN-1232.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EUVL L 31, 1.2.2002, s. 1).


title: Komission täytäntöönpanoasetus (EU) 2017/2065, annettu 13 päivänä marraskuuta 2017, täytäntöönpanoasetuksessa (EU) N:o 540/2011 esitettyjen tehoaineen 8-hydroksikinoliini hyväksymisedellytysten vahvistamisesta ja täytäntöönpanoasetuksen (EU) 2015/408 muuttamisesta siltä osin kuin on kyse tehoaineen 8-hydroksikinoliini sisällyttämisestä korvattavien aineiden luetteloon (ETA:n kannalta merkityksellinen teksti. )

text:
               14.11.2017

               FI

               Euroopan unionin virallinen lehti

               L 295/40

         KOMISSION TÄYTÄNTÖÖNPANOASETUS (EU) 2017/2065,
   annettu 13 päivänä marraskuuta 2017,
   täytäntöönpanoasetuksessa (EU) N:o 540/2011 esitettyjen tehoaineen 8-hydroksikinoliini hyväksymisedellytysten vahvistamisesta ja täytäntöönpanoasetuksen (EU) 2015/408 muuttamisesta siltä osin kuin on kyse tehoaineen 8-hydroksikinoliini sisällyttämisestä korvattavien aineiden luetteloon
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan, 78 artiklan 2 kohdan ja 80 artiklan 7 kohdan,
   sekä katsoo seuraavaa:

               (1)

               Tehoaine 8-hydroksikinoliini hyväksyttiin asetuksen (EY) N:o 1107/2009 mukaisesti komission täytäntöönpanoasetuksella (EU) N:o 993/2011 (2), ja se sisältyy komission täytäntöönpanoasetuksen (EU) N:o 540/2011 (3) liitteessä olevassa B osassa olevaan luetteloon. Täytäntöönpanoasetuksen (EU) N:o 540/2011 liitteessä olevassa B osassa olevan rivin 18 mukaisesti lupa voidaan myöntää ainoastaan sienitautien ja bakteerien torjunta-aineena käyttöä varten kasvihuoneissa.

               (2)

               Probelte S.A.U, jonka pyynnöstä 8-hydroksikinoliini oli hyväksytty, toimitti 31 päivänä tammikuuta 2014 asetuksen (EY) N:o 1107/2009 7 artiklan mukaisesti hakemuksen tehoaineen 8-hydroksikinoliini hyväksymisedellytysten muuttamisesta, jotta poistettaisiin sen käytön rajoittamista kasvihuoneisiin koskeva edellytys ja sallittaisiin 8-hydroksikinoliinia sisältävien kasvinsuojelutuotteiden käyttö pelloilla. Asiakirja-aineisto, joka sisälsi pyydettyyn käytön laajentamiseen liittyviä tietoja, toimitettiin Espanjalle, joka oli komission asetuksella (EY) N:o 1490/2002 (4) nimetty esitteleväksi jäsenvaltioksi.

               (3)

               Espanja arvioi hakijan toimittamat tiedot ja laati lisäyksen arviointikertomuksen luonnokseen. Se toimitti 25 päivänä maaliskuuta 2015 kyseisen lisäyksen komissiolle ja kopion siitä Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.

               (4)

               Elintarviketurvallisuusviranomainen toimitti lisäyksen hakijalle ja muille jäsenvaltioille sekä asetti sen yleisesti saataville ja myönsi 60 päivän määräajan kirjallisten huomautusten toimittamiseksi.

               (5)

               Elintarviketurvallisuusviranomainen otti huomioon arviointikertomuksen luonnokseen tehdyn lisäyksen ja esitti 29 päivänä huhtikuuta 2016 päätelmänsä (5), jotka koskivat 8-hydroksikinoliinia ja sen rajoittamatonta käyttöä ulkotiloissa.

               (6)

               Espanja toimitti samanaikaisesti Euroopan parlamentin ja neuvoston asetuksen (EY) N:o 1272/2008 (6) 37 artiklan mukaisesti Euroopan kemikaalivirastolle, jäljempänä ’ECHA’, ehdotuksen, joka koski 8-hydroksikinoliinin luokituksen ja merkintöjen yhdenmukaistamista. ECHAn riskinarviointikomitea antoi kyseisestä ehdotuksesta lausunnon (7), jossa todettiin, että kyseinen tehoaine olisi luokiteltava kategoriaan 1B kuuluvaksi lisääntymiselle vaaralliseksi aineeksi.

               (7)

               Elintarviketurvallisuusviranomainen totesi päätelmissään, että umpirauhasiin havaittiin kohdistuvan joitakin toksisia vaikutuksia. Tämän vuoksi 8-hydroksikinoliinilla pitäisi katsoa olevan myös hormonitoimintaa häiritseviä ominaisuuksia. Elintarviketurvallisuusviranomainen toimitti päätelmänsä hakijalle, jäsenvaltioille ja komissiolle sekä julkaisi ne.

               (8)

               Ottaen huomioon lisäyksen, jonka esittelevä jäsenvaltio teki arviointikertomuksen luonnokseen, ECHAn riskinarviointikomitean lausunnon ja elintarviketurvallisuusviranomaisen päätelmät komissio esitti 6 päivänä lokakuuta 2017 pysyvälle kasvi-, eläin-, elintarvike- ja rehukomitealle lisäystä tarkastelukertomukseen ja asetusluonnoksen.

               (9)

               Hakijalle annettiin mahdollisuus esittää huomautuksensa 8-hydroksikinoliinia koskevaan tarkastelukertomukseen tehdystä lisäyksestä. Hakija toimitti huomautuksensa, ja ne on tutkittu huolellisesti. Hakijan esittämistä perusteluista huolimatta johdanto-osan 6 ja 7 kappaleessa tarkoitettuja huolenaiheita ei voitu poistaa.

               (10)

               Näin ollen ei ole osoitettu, että 8-hydroksikinoliinia sisältävien kasvinsuojeluaineiden voitaisiin olettaa täyttävän asetuksen (EY) N:o 1107/2009 4 artiklassa säädetyt yleiset vaatimukset, ellei kyseisen tehoaineen osalta nykyisin säädettyjä rajoituksia säilytetä.

               (11)

               Hakijan esittämän hyväksymisedellytysten muuttamista koskevan pyynnön arviointia ei voida pitää 8-hydroksikinoliinin hyväksynnän uudelleentarkasteluna. Tämän vuoksi tehoaineen 8-hydroksikinoliini hyväksymisedellytykset, sellaisena kuin ne ovat esitettyinä täytäntöönpanoasetuksen (EU) N:o 540/2011 liitteessä olevassa B osassa olevalla rivillä 18, olisi jätettävä ennalleen ja vahvistettava.

               (12)

               Asetuksen (EY) N:o 1107/2009 80 artiklan 7 kohdan nojalla komission täytäntöönpanoasetuksessa (EU) 2015/408 (8) säädetään neuvoston direktiivin 91/414/ETY (9) liitteeseen I sisällytettyjen tai asetuksen (EY) N:o 1107/2009 nojalla asetuksen (EY) N:o 1107/2009 80 artiklan 1 kohdan siirtymäsäännösten mukaisesti hyväksyttyjen sellaisten aineiden luettelosta, jotka täyttävät asetuksen (EY) N:o 1107/2009 liitteessä II olevassa 4 kohdassa esitetyt kriteerit, jäljempänä ’korvattavien aineiden luettelo’. Koska 8-hydroksikinoliini, joka on hyväksytty asetuksen (EY) N:o 1107/2009 80 artiklan 1 ja 2 kohdan mukaisesti, täyttää myös asetuksen (EY) N:o 1107/2009 liitteessä II olevan 4 kohdan kuudennessa ja seitsemännessä luetelmakohdassa esitetyt kriteerit, on aiheellista sisällyttää kyseinen tehoaine mainittuun luetteloon. Sen vuoksi täytäntöönpanoasetusta (EU) 2015/408 olisi muutettava.

               (13)

               Jäsenvaltioille olisi annettava kohtuullisesti aikaa sopeutua tämän asetuksen säännöksiin, koska jotkin 8-hydroksikinoliinia sisältävien kasvinsuojeluaineiden hyväksymistä koskevat hakemukset saattavat olla käsittelyn loppuvaiheessa ilman, että olisi minkäänlaista mahdollisuutta tehdä niille vertailevaa arviointia asetuksen (EY) N:o 1107/2009 37 artiklassa säädetyssä määräajassa. Velvollisuudesta suorittaa korvattavaa ainetta sisältävien kasvinsuojeluaineiden vertaileva arviointi säädetään asetuksen (EY) N:o 1107/2009 50 artiklan 4 kohdassa.

               (14)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksymisedellytysten vahvistaminen
   Vahvistetaan tehoaineen 8-hydroksikinoliini hyväksymisedellytykset, sellaisena kuin ne ovat esitettyinä täytäntöönpanoasetuksen (EU) N:o 540/2011 liitteessä olevassa B osassa olevalla rivillä 18.
   2 artikla
   Täytäntöönpanoasetuksen (EU) 2015/408 liitteen muuttaminen
   Lisätään nimi ’8-hydroksikinoliini’ kohdan ’1-metyylisyklopropeeni’ ja kohdan ’aklonifeeni’ väliin.
   3 artikla
   2 artiklan soveltamisen lykkääminen
   Täytäntöönpanoasetusta (EU) 2015/408, sellaisena kuin se on muutettuna 2 artiklalla, sovelletaan asetuksen (EY) N:o 1107/2009 50 artiklan 1 kohdan soveltamiseksi ainoastaan niihin 8-hydroksikinoliinia sisältävien kasvinsuojeluaineiden hyväksymistä koskeviin hakemuksiin, jotka on jätetty 4 päivän huhtikuuta 2018 jälkeen.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission täytäntöönpanoasetus (EU) N:o 993/2011, annettu 6 päivänä lokakuuta 2011, tehoaineen 8-hydroksikinoliini hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 263, 7.10.2011, s. 1).

      (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (4)  Komission asetus (EY) N:o 1490/2002, annettu 14 päivänä elokuuta 2002, neuvoston direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevista yksityiskohtaisista lisäsäännöistä ja asetuksen (EY) N:o 451/2000 muuttamisesta (EYVL L 224, 21.8.2002, s. 23).

      (5)  Conclusion on the peer review of the pesticide risk assessment of the active substance 8-hydroxyquinoline. EFSA Journal 2016;14(6):4493. Saatavilla verkossa osoitteessa www.efsa.europa.eu/efsajournal.htm.

      (6)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      (7)  Opinion proposing harmonised classification and labelling at EU level of Quinolin-8-ol; 8-hydroxyquinoline. ECHA 2015. Saatavilla verkossa osoitteessa www.echa.europa.eu.

      (8)  Komission täytäntöönpanoasetus (EU) 2015/408, annettu 11 päivänä maaliskuuta 2015, kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 80 artiklan 7 kohdan täytäntöönpanosta ja korvattavien aineiden luettelon laatimisesta (EUVL L 67, 12.3.2015, s. 18).

      (9)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).


title: Komission täytäntöönpanoasetus (EU) 2017/2067, annettu 13 päivänä marraskuuta 2017, paprikauutteen (kapsantiini, kapsorubiini E 160c) jättämisestä hyväksymättä perusaineeksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti. )

text:
               14.11.2017

               FI

               Euroopan unionin virallinen lehti

               L 295/47

         KOMISSION TÄYTÄNTÖÖNPANOASETUS (EU) 2017/2067,
   annettu 13 päivänä marraskuuta 2017,
   paprikauutteen (kapsantiini, kapsorubiini E 160c) jättämisestä hyväksymättä perusaineeksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan kanssa,
   sekä katsoo seuraavaa:

               (1)

               Komissio vastaanotti 19 päivänä kesäkuuta 2015 asetuksen (EY) N:o 1107/2009 23 artiklan 3 kohdan mukaisesti yritykseltä Group Peyraud Nature Capsicum spp. -mausteen hyväksymistä perusaineeksi koskevan hakemuksen. Hakemuksen mukana toimitettiin asetuksen (EY) N:o 1107/2009 23 artiklan 3 kohdan toisen alakohdan mukaisesti vaaditut tiedot.

               (2)

               Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin kyseisestä aineesta 10 päivänä lokakuuta 2016 (2). Komissio esitti pysyvälle kasvi-, eläin-, elintarvike- ja rehukomitealle 24 päivänä tammikuuta 2017 tarkastelukertomuksen (3) ja tämän paprikauutteen (kapsantiini, kapsorubiini E 160c) hyväksymättä jättämisestä annettavan asetuksen luonnoksen ja sai ne valmiiksi komitean 6 päivänä lokakuuta 2017 pidettyä kokousta varten.

               (3)

               Elintarviketurvallisuusviranomaisen järjestämän kuulemisen aikana hakija suostui muuttamaan perusaineen nimen paprikauutteeksi (kapsantiini, kapsorubiini E 160c).

               (4)

               Hakijan toimittama asiakirja-aineisto osoittaa, että paprikauute (kapsantiini, kapsorubiini E 160c) täyttää Euroopan parlamentin ja neuvoston asetuksen (EY) N:o 178/2002 (4) 2 artiklassa määritellyt elintarvikkeiden kriteerit ja että sitä ei käytetä pääasiassa kasvinsuojelutarkoituksiin.

               (5)

               Elintarviketurvallisuusviranomaisen teknisessä raportissa yksilöitiin erityisiä huolenaiheita, jotka liittyvät altistumiseen sen kapsaisiini-ainesosalle sekä siihen, ettei paprikauutteelle (kapsantiini, kapsorubiini E 160c) erityisesti torjunta-aineena käytön yhteydessä tapahtuvan altistumisen arvioita ole saatavilla; tämän vuoksi käyttäjiin, työntekijöihin, sivullisiin ja muihin kuin kohde-eliöihin kohdistuvan riskin arviointia ei voitu saattaa päätökseen.

               (6)

               Komissio pyysi hakijaa toimittamaan tarkastelukertomuksen luonnosta koskevat huomautuksensa. Hakija toimitti huomautuksensa, ja ne on tutkittu huolellisesti.

               (7)

               Hakijan esittämistä perusteluista huolimatta ainetta koskevia huolenaiheita ei voida sivuuttaa.

               (8)

               Näin ollen, kuten komission tarkastelukertomuksessa todetaan, ei ole voitu vahvistaa, että asetuksen (EY) N:o 1107/2009 23 artiklassa säädetyt vaatimukset täyttyvät. Tämän vuoksi on aiheellista olla hyväksymättä paprikauutetta (kapsantiini, kapsorubiini E 160c) perusaineeksi.

               (9)

               Tällä asetuksella ei rajoiteta mahdollisuutta esittää uusi hakemus paprikauutteen (kapsantiini, kapsorubiini E 160c) hyväksymisestä perusaineeksi asetuksen (EY) N:o 1107/2009 23 artiklan 3 kohdan mukaisesti.

               (10)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Jätetään hyväksymättä aine paprikauute (kapsantiini, kapsorubiini E 160c) perusaineeksi.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Technical report on the outcome of the consultation with Member States and EFSA on the basic substance application for paprika extract, capsanthin, capsorubin E 160 c (admissibility accepted when named Capsicum spp. spice) for use in plant protection as repellent various invertebrates, mammals and birds. EFSA supporting publication 2016:EN-1096. 54 pp.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).